​​ລົ​ມໜາວ - ​ຄູນ ສັກດາ
ເພງ “​​ລົ​ມໜາວ” ທີ່ຂັບຮ້ອງໂດຍ ​ຄູນ ສັກດາ ນີ້ ຊ່າງເຂົ້າກັບ ບັນຍາກາດ ໃນນະຄອນຫຼວງວໍຊິງຕັນ ດີຊີ...ເພາະວ່າ ກຳລັງໜາວພໍດີ.
ສະບາຍດີແລະກໍດີໃຈທີ່ໄດ້ກັບມາໂອ້ລົມແລະຈັດເພງມ່ວນໃຫ້ທ່ານຜູ້ຟັງເຊັ່ນເຄີຍໃນແລງວັນອາທິດແບບສະບາຍໆເປັນກັນເອງ ຂໍເລີ່ມດ້ວຍດ້ວຍເພງ ບົດປະພັນຂອງເຈົ້າຄຳຜາຍກຸນລະວຸດ ສິນລະປິນຄົນເກັ່ງ ອະດີດຫົວໜ້າວົງ ຊຶ່ງປະຈຸບັນນີ້ ອາໄສຢູ່ປະເທດBelgium ແລະໄດ້ນັກຮ້ອງຄຸນນະພາບຈາກຝຣັ່ງມາຂັບຮ້ອງ ຊຶ່ງຜົນງານ ຂອງຜູ້ກ່ຽວໄດ້ອອກມາສູ່ສາຍຕາພີ່ນ້ອງຊາວລາວໃນທົ່ວໂລກ…ຂໍເຊີນໄປຟັງເພງ ໂດຍ  ທີ່ ຂັບຮ້ອງໄວ້ ແລະຄັ້ງໜ້າຈະຈັດເພງຂອງຄູນໃຫ້ຟັງອີກ ຫວັງວ່າ ຫຼາຍໆທ່ານຄົງຈະພໍໃຈໃນນໍ້າສຽງຂອງ ແລະເພງນີ້ຊ່າງເໝາະສົມ ເຂົ້າກັບບັນຍາກາດໃນລະດູໃບໄມ້ລົ່ນ ເຫຼືອເກີນ ມີຜູ້ຟັງຫຼາຍໆທ່ານທີ່ໄດ້ຂຽນຂໍ້ຄວາມເຂົ້າມາທາງ Facebook ແລະທາງ website ຂອງ ວີໂອແອ ວ່າມັກຮັກເພງລາວລຸ້ນເກົ່າໆ ກ່ອນ 1975 ເພາະເນື້ອໄນຂອງເພງຊ່າງມີຄວາມໝາຍແລະຊາບຊຶ້ງ ຕິດຫູ ຟັງຍາມໃດ ກໍປະທັບໃຈຍາມນັ້ນ ຊຶ່ງກໍແຕກຕ່າງກັບເພງສະໄໝໃໝ່ນີ້ ແຕ່ວັນນະສອນວ່າ ມັນ ກໍມ່ວນກັນຄົນລະແບບ ປ່ຽນແປງໄປຕາມຍຸກສະໄໝ ສ່ວນເພງຕໍ່ໄປນີ້ ວັນນະສອນ ຂໍຈັດໃຫ້ທຸກໆທ່ານທີ່ມັກຮັກເພງລາວ ເພງດັງໃນອະດີດ ແລະທີ່ສຳຄັນ ໄດ້ນັກຮ້ອງສຽງອຳມະຕະຢ່າງ ສິນລະປິນລາວຈາກ ອົສເຕເລຍ ມາຂັບຮ້ອງ ກໍຍິ່ງເຮັດໃຫ້ເພງຫວານໃນອະດີດ ກັບມາມີຊີວິດຊີວາຂຶ້ນມາໃໝ່ ແລະເຮັດຫຼາຍໆທ່ານ ຍິ່ງຮັກເພງລາວ ຂຶ້ນໄປເລື້ອຍໆ…ວ່າບໍ່ ວັນນະສອນ ວ່າ ຫຼັງຈາກທີ່ທ່ານຜູ້ຟັງໄດ້ຮັບຟັງເພງ ນີ້ແລ້ວ… ຄົງຈະຮັກ ສິນລະປິນທ່ານນີ້ ຂຶ້ນໄປອີກ ເພາະວ່າ ໄດ້ຮ້ອງເພງອະມະຕະຂອງລາວນີ້ ໄດ້ຊັດເຈນ ບໍ່ຜິດພ້ຽນ ແບບມີຄຸນນະພາບແລະມ່ວນໜ້າຟັງ ນີ້ ຊຶ່ງເພງນີ້  ເປັນຄົນຂັບຮ້ອງ ກໍເປັນອີກເພງນຶ່ງ ທີ່ເກືອບວ່າຄົນລາວທຸກຄົນຈະຮ້ອງໄດ້ ຊຶ່ງສ່ວນໃຫຍ່ກໍຈະມັກຮ້ອງກັນ ຕອນອຳລາພາຈາກ ເພາະສະນັ້ນວັນນສອນຂໍຝາກເພງນີ້ແທນຄວາມຄິດຮອດຄິດເຖິງທ່ານຜູ້ຟັງທຸກໆທ່ານ ແລະຄັ້ງຕໍ່ໄປວັນນະຈະສັນຫາເພງເກົ່າໆ ມາຈັດໃຫ້ທ່ານຜູ້ຟັງໄດ້ຮັບຟັງກັນ ຂໍໃຫ້ທຸກໆ ທ່ານນອນລັບຝັນດີ